5 Bontsi jwa ba lelapa la gaabo Lije ba ne ba nna dingwaga di le dintsi kwa dikampeng tsa batshabi tsa Lekgotla la Ditšhaba Tse di Kopaneng. Le fa go ntse jalo, ba ne ba sa sireletsega mo lefelong leo. Lije, yo jaanong e leng molebedi wa potologo a re: “Bontsi jwa batho ba ne ba sa bereke. E re ka ba ne ba se na sepe se ba se dirang, ba ne ba seba, ba nwa, ba betšha, ba utswa e bile ba dira boitsholo jo bo sa siamang.” Basupi ba ba neng ba le mo dikampeng tseo, ba ne ba tshwanetse go tlhagafalela ditiro tsa phuthego gore ba se ka ba tshwaediwa ke ditiro tseo tse di sa siamang. (Baheb. 6:11, 12; 10:24, 25) Bontsi jwa bone ba ne ba dirisa nako ya bone ka botlhale ka go nna babulatsela gore ba nne ba nonofile mo tumelong. Ga ba a ka ba letla seemo seo se ba kgoba marapo, ba ne ba nna ba gopotse gore fela jaaka Baiseraele ba sa nnela ruri kwa nageng, le bone ba ne ba se kitla ba nna mo lefelong leo go ya go ile.—2 Bakor. 4:18.